KISKŐRÖS VÁROS POLGÁRMESTERE	

	ELŐTERJESZTÉS
(a Képviselő-testület 2024. március 20-i ülésére)

TÁRGY: 	PÁLYÁZAT KIÍRÁSA A PETŐFI SZŰLŐHÁZ ÉS EMLÉKMÚZEUM IGAZGATÓI MUNKAKÖRÉNEK ELLÁTÁSÁRA 

A Képviselő-testület a 48/2019. sz. Képv. test. határozatában Dr. Filus Erikát 2019. július 06. napjától 2024. július 05. napjáig terjedő határozott időre megbízta a magasabb vezetői megbízásnak minősülő Petőfi Szülőház és Emlékmúzeum igazgatói beosztásának ellátásával.

A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet (továbbiakban: Rendelet) 5. § (8) alapján a pályázatot legkésőbb az intézményvezetői munkakört betöltő munkavállaló intézményvezetői munkakörben történő foglalkoztatásának megszűnése előtt 90 nappal ki kell írni. 

Kiskőrös Város Önkormányzatának a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Törvény) 94. § (3) bekezdése és a Rendelet alapján pályázatot kell kiírnia a Petőfi Szülőház és Emlékmúzeum igazgatói munkakörének betöltésére. 

A Rendelet 7. §-a alapján az intézményvezető a munka törvénykönyvéről szóló 2012. évi I. törvény szerinti vezető állású munkavállalónak minősül. A Rendelet 5.§ (7) alapján „pályázat legfeljebb 5 év határozott időtartamra írható ki”.

A Rendelet 3.§ és 4.§-a és a Törvény 94.§-a írja elő a munkakör betöltésének feltételeit, továbbá a Rendelet 5.§-a tartalmazza a pályázat kötelező tartalmi elemeit.

A Rendelet 5.§ (2)-(3) kimondja, hogy „a pályázati felhívást közzé kell tenni a kulturális intézmény, valamint fenntartójának honlapján”. „A pályázat benyújtásának a határideje a pályázati felhívás közzétételétől számított harminc napnál rövidebb nem lehet”.

A Rendelet 6. §-a alapján: 
(1) „Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, – a kulturális intézmény alapfeladatait érintően szakértelemmel rendelkező tagokból álló – bizottság hallgatja meg”.
(2) „A munkáltatói jogkör gyakorlója a pályázatokról a bizottság írásba foglalt véleményét mérlegelve, a pályázati határidő lejártát követő hatvan napon belül, vagy ha e jogot testület gyakorolja, a következő ülésén dönt”.

[bookmark: _Hlk160527945]A fenti rendelkezéseknek megfelelően javaslom a szakértői bizottság tagjai közé Kiskőrös Város Jegyzőjét dr. Turán Csabát, a Kulturális, Turisztikai és Sport Bizottság elnökét Filus Tibort és egy fő kulturális szakértői nyilvántartásban szereplő kulturális szakértőt. A javasolt személyek elfogadták a felkérést.

Javaslom, hogy a Képviselő-testület a Petőfi Szülőház és Emlékmúzeum igazgatói munkakörének ellátására szóló megbízást 5 év határozott időre 2024. július 06. napjától 2029. július 05. napjáig határozza meg. A pályázati kiírást a határozat – tervezet melléklete tartalmazza.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. március 11.                                       
    Domonyi  László s.k., 
polgármester


HATÁROZAT-TERVEZET


A Képviselő-testület
1.	 a Petőfi Szülőház és Emlékmúzeum igazgató munkakörének ellátására pályázatot ír ki és a pályázati felhívást a határozat melléklete szerinti tartalommal jóváhagyja.
2. 	a pályázók meghallgatása és a pályázatok véleményezése céljából szakértői bizottságot hoz létre, amelynek tagjai Filus Tibor a Kulturális, Turisztikai és Sport Bizottság elnöke, dr.Turán Csaba Kiskőrös Város jegyzője és a kulturális szakértő.
 3. 	felkéri a jegyzőt a pályázati eljárás lefolytatására.

Határidő: 	értelemszerűen
Felelős: 	polgármester


